open-index/open-wikipedia-markdown huggingface dataset:
Hormona liberadora da tirotropina

[miniatura|dereita|A TRH é un tri[péptido ((piro)Glu-His-Pro-NH2).]]
A **hormona liberadora da tirotropina** (**TRH**, *thyrotropin-releasing hormone* ou **TSHRH**), tamén chamada **factor liberador da tirotropina** (**TRF**), **tiroliberina** ou **protirelina**, é unha hormona peptídica hipotalámica de só tres aminoácidos, que estimula a liberación na adenohipófise ou pituitaria anterior da hormona estimulante da tiroide (ou tirotropina) e da prolactina. É unha hormona trópica, xa que actúa sobre outra glándula endócrina. 
A TRH pertence á unha famila na que están incluídas varias TRH.

## Produción 
[miniatura|250px|dereita|Sistema das hormonas tiroides [triiodotironina|T3 e T4.]]

A TRH prodúcese no hipotálamo polas neuronas parvocelulares do núcleo paraventricular . Está codificada por un xene do cromosoma 3 (locus 3 q13.3-q21). O primeiro transcrito do xene é un polipéptido precursor de 242 aminoácidos que contén 6 copias da secuencia -Glu-His-Pro-Gly-, flanqueadas por secuencias dibásicas que son despois procesadas proteoliticamente para dar a TRH madura.

A TRH é un tripéptido de 359,5 daltons coa secuencia: (piro)Glu-His-Pro-NH2.

Viaxa desde a eminencia media á adenohipófise por vía sanguínea utilizando os vasos do sistema portal hipofisario. Unha vez na adenohipófise, estimula nas células tirotropas a liberación da hormona estimulante da tiroide ou tirotropina (TSH)  e cando está nun nivel excesivo inhibe a dopamina, a cal estimula a liberación da prolactina, e esta á súa vez fai decrecer a GnRH.

A TRH pode tamén detectarse noutras áreas do corpo, como o sistema gastrointestinal e os illotes de Langerhans do páncreas, ademais de no cerebro.

A TRH estimula a liberación de tirotropina (TSH) ao unirse aos receptores específicos para ela da membrana plasmática das células hipofisarias. Trátase dun receptor acoplado á proteína Gq, que determina o incremento do calcio citoplasmático libre, o que facilita a secreción de TSH. Ademais, estimula a formación do ARNm que codifica para a prolactina (PRL).

## Historia 
A secuencia da TRH foi determinada por Roger Guillemin e Andrew V. Schally en 1969, que a sintetizaron. Ambas as partes insistiron en que os seus laboratorios determinaron a secuencia primeiro.

Schally e Guillemin compartiron en 1977 o premio Nobel de Medicina "polos seus descubrimentos sobre a produción de hormona peptídica no cerebro." 

## Importancia clínica 
Utilízase en farmacoloxía (nome comercial *Relefact TRH*) nas probas para comprobar a resposta da adenohipófise.

Preparacións médicas de TRH utilízanse en probas de diagnóstico de trastornos da tiroide e na acromegalia.

A proba da TRH pode estar indicada en casos de hipotiroidismo.

A TRH foi usada clinicamente para o tratamento da dexeneración espiñocerebelar e trastornos da consciencia en humanos.

## Notas 
## Véxase tamén 
### Ligazóns externas 
* Thyrotropin-releasing hormone
Hormona liberadora da hormona do crecemento

A **hormona liberadora da hormona do crecemento** (**GHRH**), tamén chamada **factor liberador da hormona do crecemento** (**GRF** ou **GHRF**), **somatoliberina** ou **somatocrinina**, é unha hormona peptídica hipotalámica, que ten como misión estimular a liberación da hormona do crecemento (GH). Trátase dun péptido de 44 aminoácidos  A GH requírese para o crecemento normal posnatal, crecemento dos ósos, e polos seus efectos reguladores sobre o metabolismo das proteínas, carbohidratos, e lípidos.

## Estrutura 
Está codificada nun xene do cromosoma 20 humano. A secuencia de 44 aminoácidos da GHRH humana é:

HO - Tyr - Ala - Asp - Ala - Ile - Phe - Thr - Asn - Ser - Tyr - Arg - Lys - Val - Leu - Gly - Gln - Leu - Ser - Ala - Arg - Lys - Leu - Leu - Gln - Asp - Ile - Met - Ser - Arg - Gln - Gln - Gly - Glu - Ser - Asn - Gln - Glu - Arg - Gly - Ala - Arg - Ala - Arg - Leu - NH2

## Efectos 
A GHRH estimula a produción e liberación de GH ao unirse ao receptor da GHRH (GHRHR) da membrana das células da adenohipófise.

### Receptor 
O receptor da GHRH é un membro da familia da secretina de receptores acoplados á proteína G, e o seu xene está localizado no cromosoma 7. Esta e unha proteína transmembrana con 7 pregamentos, cun peso molecular de aproximadamente 44 kD. pero tamén pola vía da fosfolipase C (vía IP3/DAG), que foi aprobado pola FDA en EEUU en novembro de 2010. Quimicamente é o (3*E*)-hex-3-enoíl-GHRH. pode tamén reducir as perdas cognitivas nas persoas vellas.

Tamén se fixeron investigacións iniciais cos análogos Pro-Pro-hGHRH(1-44)-Gly-Gly-Cys, CJC-1295, CJC-1293 e Sermorelina.

## Notas
Bandeira de Singapur

A **bandeira de Singapur** foi adoptada en 1959, o ano no que Singapur acadou a independencia do Imperio Británico. É unha bandeira composta por dúa franxas horizontais de igual anchura, sendo vermella a superior, e branca a inferior. Na banda vermella hai unha lúa islámica e cinco estrelas brancas. Estas estrelas representan os ideais do país: progreso, paz, xustiza, igualdade e democracia. A media lúa representa a unha nación xove en crecemento.

## Outras bandeiras 

Ficheiro:Naval Ensign of Singapore.svg|Bandeira naval. Proporcións 1:2.
Ficheiro:Civil Ensign of Singapore.svg|Pavillón civil. Proporcións 1:2.
Ficheiro:Flag of the President of Singapore.svg|Bandeira presidencial
Ficheiro:Government Ensign of Singapore.svg|Bandeira do Estado, uso non militar, para a **Garda Costeira**. Proporcións 1:2

Ficheiro:Flag of Singapore (1946-1959).svg|Bandeira histórica Bandeira de Singapur entre 1946 e 1959.

## Véxase tamén 
### Outros artigos 
* Singapur
* Escudo de Singapur

### Ligazóns externas 
*
Tom Meighan

**Thomas Peter Meighan**, nado o 11 de xaneiro de 1981 en Leicester, é un músico inglés, coñecido por ser o vocalista da banda de indie rock Kasabian.

## Biografía 
Meighan é o vocalista de Kasabian dende o nacemento da banda en Leicester en 1999. É a voz principal na maioría das cancións da banda e non toca ningún instrumento no grupo, agás a pandeireta nalgunha ocasión e a guitarra no directo de 'Night Workers'.

Meighan contribuíu ademais como cantante principal nas cancións "Viva La Revolution" de Superevolver e "Ghosts on Crusade", de Lysergic Suite. Fai os coros no sinxelo de Jersey Budd, "She Came Back".

Ademais dos numerosos premios que comparte cos demais membros de Kasabian, foi nomeado 19º mellor líder de banda de todos os tempos nunha votación dos lectores da revista Q Magazine.

A comezos de 2011, Meighan fixo o seu debut como actor no episodio piloto de *Walk Like a Panther*. Anteriormente, rexeitou unha oferta para aparecer en *Marie Antoinette*, debido ao compromiso cos compañeiros da banda.

## Discografía 
### Kasabian 
**Kasabian* (2004)
**Empire* (2006)
**West Ryder Pauper Lunatic Asylum* (2009)
**Velociraptor!* (2011)

## Notas 
## Véxase tamén 
### Ligazóns externas 
*Perfil de Tom Meigham en Internet Movie Database
Segunda división española 1940/41

A tempada **1940–41** da **Segunda División de España** foi a 10ª edición deste torneo. A categoría estivo composta por 2 grupos de 12 equipos. Granada, Real Sociedad, Castellón e Deportivo da Coruña ascenderon á Primeira División, mentres que Stadium Avilesino, Badalona e Córdoba descenderon á Terceira División.

 
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Fase final
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Promoción de ascenso
### Promoción de permanencia
## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos da competición en AREFE
Austur-Barðastrandarsýsla

**Austur-Barðastrandarsýsla** é un dos vinte e tres condados de Islandia. Atópase no noroeste de Islandia.

## Xeografía 
O condado de Austur-Barðastrandarsýsla está situado no noroeste do país, na península máis grande da illa, na rexión de Vestfirðir. Limita cos condados de Strandasýsla ao leste, Vestur-Barðastrandarsýsla ao oeste e polos condados de Norður-Ísafjarðarsýsla e Vestur-Ísafjarðarsýsla. A súa superficie abrangue unha extensión de 1.074 quilómetros cadrados. A altitude media do condado é de 483 metros. Ao igual que os demais condados de Islandia emprega o fuso horario Atlantic/Reykjavik.

## Demografía 
Neste condado viven unicamente oitenta e dúas persoas para unha extensión de 1.074 quilómetros cadrados, polo que a súa dendidade de poboación e de 0,07 habitantes por quilómetro cadrado.

### Municipios 
Austur-Barðastrandarsýsla comprende un único municipio xurdido da unión doutros catro (entre parénteses):

* Reykhólahreppur
** (Geiradalshreppur)
** (Gufudalshreppur)
** (Múlahreppur)
** (Flateyjarhreppur)

### Localidades 
Austur-Barðastrandarsýsla comprende as seguintes localidades:
Minerva (cantante)

**Ku Minerva**, **K.U. Minerva** ou simplemente **Minerva**, nada en Barcelona o 23 de agosto de 1977, é unha cantante catalá de dance e eurodance en español, chamada realmente Minerva Pérez Garrido.

En 1995, faise popular co tema "Llorando Por Ti" seguido por "No Seas Malo". Estes dous temas formaron parte do seu primeiro álbum titulado *Promesas*, do que sairían outros dous sinxelos, "Me he enamorado" e "Quien". Chegou despois *Déjame Soñar*, con "Hoy sin ti", en dúas versións, en balada pop e en techno mix, e en 1998 *Ábreme Las Puertas*. En 2006 editou unha nova versión do seu principal éxito "Estoy llorando por ti".

## Discografía 
### Álbums 
**Promesas* (1995)
**Déjame soñar* (1997)
**Ábreme las puertas* (1998)
**Perdiendo el control* (2000, versión México)
**Fuera de control* (2000, versión España)
### Sinxelos 
*"Estoy llorando por ti"
*"Estoy llorando por ti (versión balada)"
*"No seas malo"
*"No seas malo (versión 70's)"
*"Me he enamorado"
*"Quién"
*"Hoy sin ti"
*"Déjame soñar"
*"Ábreme las puertas"
*"No quiero que siga"
*"Basta ya"
*"Juntos"
*"Bella mujer (Ojos de miel)"
*"Estoy llorando por ti (2006 mix)"

## Véxase tamén 
### Ligazón externa
*Espazo oficial de Myspace de Minerva
Minerva (homónimos)

**Minerva** pódese referir a:

### Mitoloxía 
* **Minerva**, a deusa romana da sabedoría e os artesáns.

### Astronomía 
* **(93) Minerva**, un asteroide.

### Publicacións 
* ***Minerva***, *Revista Escolar Compostelana*, publicada en Santiago de Compostela entre 1889 e 1890.
* ***Minerva***, revista publicada en Mondoñedo en 1906.
* **Minerva**, o repositorio dixital da Universidade de Santiago de Compostela.https://minerva.usc.es
* Publicación dos **Premios Minerva** para estudantes de ensino medio de narrativa e poesía en galego.

### Xeografía 
* **Minerva**, localidade estadounidense no estado de Nova York.
* **Minerva**, localidade estadounidense no estado de Ohio.
* Os **Arrecifes Minerva**, dous arrecifes de coral en Tonga.

### Tecnoloxía 
* **Minerva**, unha máquina tipográfica de imprimir.
* **IA Minerva**, intelixencia artificial de Google para resolver problemas matemáticos.

### Música 
* **Minerva**, tamén coñecida como **K.U. Minerva**, cantante catalá.
* **"Minerva"**, un sinxelo do grupo estadounidense Deftones.
John Badham

**Charles John Smith**, nado o 25 de agosto de 1939 en Luton (Reino Unido), é un director de televisión, director de cine e produtor inglés residente nos Estados Unidos. Candidato a dous Premios Emmy, dirixiu películas como *Saturday Night Fever* (1977), *Dracula* (1979), *Whose Life Is It Anyway?* (1981), *Bird on a Wire* (1990), ademais de episodios de series de televisión como *The Shield* (2003), *Crossing Jordan* (2007) ou *Heroes* (2007).

## Traxectoria 
John Badham naceu en Luton, Reino Unido o 25 de agosto de 1939. Fillo da actriz británica Mary Iola Badham, e irmán da actriz Mary Badham. Súa nai casou con Henry Lee, un xeneral da Forza aérea dos Estados Unidos e executivo, quen o adoptou. A familia emigrou ao estado de Alabama, Estados Unidos en 1945. John obtivo a súa cidadanía estadounidense en 1950. Realizou os seus estudos básicos no colexio privado Indian Springs School, próximo á cidade de Pelham, en Alabama, continuando na Universidade Yale, en New Haven, Connecticut.

## Vida persoal
Casou en numerosas ocasións, con Bonnie Hughes (1967-1979), coa que tivo un fillo; con Jan Speck (1983-1990) e coa súa actual esposa Julia Badham (1992-presente). Reside en Beverly Hills (California).
## Filmografía 
* Filmografía destacada.
Luis Gamonal Gago

**Luis Gamonal Gago**, nado en Villadangos del Páramo (León) o 1 de xuño de 1922, foi un futbolista español. Xogaba de dianteiro.

## Traxectoria 
Na tempada 1945–46 xogou no FC Barcelona, conseguindo a Copa Duarte desa campaña.

Na tempada 1946–47 fichou polo Deportivo da Coruña, co que descendeu ao final da campaña a Segunda División, permanecendo unha tempada máis.

Na tempada 1947–48 xogou no Racing Club de Ferrol, na Segunda División.

Na tempada 1948–49 foi contratado polo CD Málaga, club co que subiu a Primeira División esa campaña. Despois de dúas tempadas na máxima categoría, o club novamente descedeu a Segunda División na campaña 1950–51, permanecendo Gamonal un ano máis no equipo.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Amigos Malaguistas 
* Datos do xogador en ceroacero.es
Transfesa

**Transfesa** é o acrónimo de *Transportes Ferroviarios Especiales, S. A.*, compañía fundada en 1943 polos irmáns Fernández López, de Lugo, para transportar mercancías por ferrocarril en España.

## Historia 
O primeiro tren transporta 4.500 cabezas de gando desde Cañaveral, en Estremadura até Barcelona e utiliza vagóns mercados á Alemaña Nazi pouco antes do bloqueo comercial entre ambos os dous países.

En 1949, os tráficos ferroviarios desta compañía incluíron tamén os cítricos dende o Levante, e en 1950 desenvolveron a tecnoloxía suficiente como para patentar un sistema de cambio de eixos e montar en Hendaia un intercambiador. Isto vai permitir resolver a diferenza de ancho de vía entre España e Francia sen ter que facer custosísimos transbordos das mercadorías na fronteira. Transfesa rompeu o illamento ferroviario español, de xeito que as mercadorías xa podían chegar ó seu destino en Francia, Alemaña e outros países europeos sen necesidade de facer transbordo, o que reducía até nunha semana a viaxe de produtos españois. O sistema de cambio de eixos, empregado hoxe en día por varias administracións ferroviarias, adiantouse nunha década á solución deseñada por Patentes Talgo, do eixe de rodaxe desprazable.  Nos anos cincuenta, Transfesa transporta toda sorte de mercadorías, incluíndo cementos e outros pulverulentos. En 1964 converteuse na primeira multinacional galega, con empresas filiais en Francia, Gran Bretaña, Suíza, Alemaña, Italia e Portugal e a primeira multinacional ferroviaria española.

Transfesa foi o berce dun conglomerado empresarial que abrangue sectores como o químico e a alimentación, con marcas como Pescanova, Zeltia, Frigolouro, Fontecelta e Corporación Noroeste, entre outras.

A maioría de capital galego permaneceu en Transfesa até 2007, cando Deutsche Bahn, a administración ferroviaria alemá, adquiriu o 51 % do capital da compañía.

## Notas
## Véxase tamén 
### Ligazóns externas 
* Páxina oficial de Transfesa  e
Vanilla Sky

***Vanilla Sky*** é un filme estadounidense dirixido por Cameron Crowe que se estreou no 2001. Está protagonizado por Tom Cruise, Cameron Diaz e Penélope Cruz.

## Sinopse 
David Aames (Tom Cruise) é un mozo rico e ben parecido que traballa nunha importante empresa de publicidade de Nova York. Mais sente que lle falta algo na súa vida. Unha noite coñece a Sofía Serrano (Penélope Cruz) e namórase dela ó instante. Cando a súa moza Julie (Cameron Diaz) o sabe, tola polos celos, lanza o seu coche por unha ponte: ela morre e a cara de David queda desfigurada. Varios meses despois ningún cirurxián conseguiu reconstruírlle a faciana, e Sofía non sae máis con el porque o carácter del volveuse insoportable. Porén, Sofía dálle unha oportunidade e volven a saír xuntos. É entón cando os médicos atopan a solución para refacerlle a cara, e Sofía volve a amalo igual que antes. Inesperadamente Sofía desaparece e no seu lugar aparece Julie, que asegura que é Sofía e o proba coa súa documentación. David, perturbado pola situación, non sabe moi ben si perdeu o xuízo ou se é vítima dunha conspiración.

## Personaxes 
* Tom Cruise como David Aames
* Penélope Cruz como Sofia Serrano
* Kurt Russell como Dr. Curtis McCabe
* Jason Lee como Brian Shelby
* Cameron Diaz como Julianna "Julie" Gianni
* Noah Taylor como Edmund Ventura/Servizo de mantemento
* Timothy Spall como Thomas Tipp
* Tilda Swinton como Rebecca Dearborn
* Michael Shannon como Aaron
* Ken Leung como Director de Arte
* Shalom Harlow como Colleen
* Oona Hart como Lynette
* Ivana Miličević como Emma
* Johnny Galecki como Peter Brown
* Jhaemi Willens como Jamie Berline
* Alicia Witt como Libby
* Jennifer Aspen como Nina
* Steven Spielberg como Convidado á festa de David Aames

## Galardóns e nomeamentos 
* 2001: Nomeada ó Oscar: Mellor canción orixinal.
* 2001: 2 nomeamentos ó Globo de Ouro: Mellor canción, actriz secundaria (Cameron Diaz).
* 2001: Nomeada ós Premios Razzie: Peor actriz (Penélope Cruz).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Vestur-Ísafjarðarsýsla

**Vestur-Ísafjarðarsýsla** é un dos vinte tres condados de Islandia. A principal localidade do condado é Tunga, que conta cunha poboación de 460 habitantes.

## Xeografía 
O condado de Vestur-Ísafjarðarsýsla está situado no noroeste de Islandia, na península máis grande da illa, na rexión de Vestfirðir. Limita cos condados de Austur-Barðastrandarsýsla ao sueste, Vestur-Barðastrandarsýsla ao sur, e co condado de Norður-Ísafjarðarsýsla ao oeste, amais de limitar ao nordeste coas cidades independentes de Ísafjörður e Bolungarvík. A súa superficie abrangue unha extensión de 1.221 quilómetros cadrados. A súa altitude media aproximada é de 722 metros. O seu fuso horario é o Atlantic/Reykjavik, que é empregado tamén no resto de Islandia.

## Demografía 
Nos 1.221 quilómetros cadrados do condado viven 4.225 persoas, o que supón unha densidade de poboación de 3,46 habitantes por quilómetro cadrado.

### Localidades 
Vestur-Ísafjarðarsýsla comprende as seguintes localidades:
Licor de guindas

miniatura|Botella e vasos de *ginjinha*.
O **licor de guindas** é un licor tradicional galego. Elaborado de xeito artesanal nas casas, é o principal licor caseiro do norte de Galicia, mentres que o licor café ten máis tradición no sur. Adoita tomarse na sobremesa de xantares especiais.

Co nome de *ginjinha* é tamén un dos sinais de identidade da capital portuguesa. Foi un galego, Francisco Espiñeira, quen levou a Lisboa o licor de guindas, fundando en 1840 a primeira marca comercial de *ginjinha*, *Espinheira*, que continúa producíndose hoxe en día pola quinta xeración de descendentes de Francisco Espiñeira.

## Elaboración
[miniatura|esquerda|Establecemento de *ginjinha*, en [Lisboa.]]
A guinda é o froito da guindeira, unha árbore do xénero *Prunus*, o mesmo có da cerdeira. Recóllense no mes de xuño e o seu sabor é moi acedo polo cal non se comen. Para preparar o licor de guindas, quítaselles o rabo e introdúcense nunha botella de boca ancha. A continuación bótase augardente ata cubrir as guindas e unha ramiña de canela. Tápase ben a botella e déixase en maceración durante corenta días, transcorridos os cales engádense 250 gramos de azucre por cada litro de augardente. Reméxese suavemente varias veces e pasada unha semana xa está listo para tomar. A cantidade de azucre pode variar para facer o licor máis ou menos doce segundo os gustos.

## Na literatura
O escritor lugués Ánxel Fole remata o seu conto en castelán *Cuento de Navidad. El secreto del espejo*, cunha frase que fai referencia ao licor de guindas: *En la tallada copa fulgura un rubí*.

## Notas
## Véxase tamén
### Bibliografía
*Pío Font Quer (1973): *Plantas medicinales, el Dioscórides renovado*. 2ª edición. Ed. Labor. ISBN 84-335-6151-1 

### Ligazóns externas
*"O licor de guindas" no blog gastronómico *Colineta* do xornal *La Opinión*.
Refinaría de petróleo

[miniatura|300px|A refinería de petróleo de [Repsol, no Polígono Industrial da Grela-Bens (A Coruña). Vista dende Pastoriza.]]
Unha **refinaría de petróleo** é unha planta industrial destinada á refinación do petróleo, por medio da cal, mediante un proceso adecuado, se obteñen diversos combustibles fósiles capaces de ser utilizados en motores de combustión: gasolina, gasóleo etc. Ademais, e como parte natural do proceso, obtéñense diversos produtos tales como aceites minerais e asfaltos. O primeiro paso no proceso de refinación é a destilación atmosférica realizada nas unidades de cru. O cru quentado entra na torre de cru na que se separan os diferentes compoñentes do petróleo segundo os seus puntos de ebulición. Obtemos GLP, nafta, queroseno, gasóleo e un compoñente residual chamado refugallo atmosférico. Este residuo quéntase e entra ás unidades sen carga nas que se extrae o gasóleo sen carga, e deixa como produto residual o residuo sen carga.

## Véxase tamén 
### Outros artigos 
* Refinería da Coruña
* Produto derivado do petróleo
### Ligazóns externas 
* *El petroleo y su proceso de refinación* .
José Alfonso Martínez Crespo

**José Alfonso Martínez Crespo**, nado o 1 de febreiro de 1962 na localidade de Torneros de Bernesga, no concello de Onzonilla (León), é un exfutbolista español. Xogaba de dianteiro.

## Véxase tamén 
### Ligazóns externas 
* Datos do xogador en bdfutbol.com
Distrito de Dowa

**Dowa** é un distrito do Malawi localizado na Rexión Central. A súa capital é a cidade de Dowa. Cobre unha área de 3.041&nbsp;km2 e segundo estimacións do ano 2004 tiña unha poboación de 469.924 habitantes.
Distrito de Blantyre

**Blantyre** é un distrito de Malawi localizado na Rexión Sur. A súa capital é a cidade de Blantyre. Cobre unha área de 2.012 km2 e segundo estimacións do ano 2004 tiña unha poboación de 1&nbsp;027&nbsp;808 habitantes.
Vestur-Skaftafellssýsla

**Vestur-Skaftafellssýsla** é un dos vinte e tres condados de Islandia. Está situado no sur de Islandia. 

## Xeografía 
Este condado está localizado na zona sur de illa, na rexión de Suðurland, formada por este condado e os de Rangárvallasýsla e Árnessýsla. Limita cos condados de Rangárvallasýsla ao oeste e Austur-Skaftafellssýsla ao leste. Neste condado atópase o punto máis meridional da illa de Islandia, Kötlutangi.  

## Demografía 
O condado de Vestur-Skaftafellssýsla ten unha superficie total de 5.663 quilómetros cadrados para unha poboación total de 961 habitantes (2009), polo que a súa densidade de poboación é de tan só 0,16 habitantes por quilómetro cadrado, sendo unha das densidades máis baixas do país.

### Municipios 
Vestur-Skaftafellssýsla comprende só 2 municipios, formados pola unión de varios (entre paréntese o nome dos municipios que os constitúen):
* Mýrdalshreppur
** (Dyrhólahreppur)
** (Hvammshreppur)
* Skaftárhreppur
** (Álftavershreppur)
** (Leiðvallarhreppur)
** (Skaftártunguhreppur)
**  (Kirkjubæjarhreppur)
** (Hörgslandshreppur)

### Localidades  
Vestur-Skaftafellssýsla comprende as seguintes localidades:
Distrito de Zomba

**Zomba** é un distrito do Malawi localizado na Rexión do Sur. A súa capital é a cidade de Zomba. Cobre unha superficie de 2.580&nbsp;km2 e segundo estimacións do ano 2004 tiña unha poboación de 653.929 habitantes.
Distrito de Neno

**Neno** é un distrito do Malawi localizado na Rexión do Sur. A súa capital é a cidade de Neno. O Distrito de Mwanza no 2003 foi dividido en dous distritos, Neno e Mwanza, no ámbito dun programa de descentralización.
Árnessýsla

**Árnessýsla** é un dos vinte e tres condados de Islandia. Atópase no suroeste do país, na rexión de Suðurland, entre o río Þjórsá polo leste e os campos de lava de Svínahraun polo oeste. As principais actividades do condado son a agricultura e o turismo.

## Demografía 
O condado ten unha superficie de 8.287 quilómetros cadrados e cunta cunha poboación total de 12.294 habitantes. A densidade de poboación é polo tanto de 1,37 habitantes por quilómetro cadrado.

### Municipios 
Árnessýsla comprende os seguintes municipios:
* Árborg
* Bláskógabyggð
* Flóahreppur
* Grímsnes- og Grafningshreppur
* Hrunamannahreppur
* Hveragerðisbær
* Ölfus
* Skeiða- og Gnúpverjahreppur

### Localidades 
Árnessýsla comprende as seguintes localidades:
Blantyre

**Blantyre** é a cidade máis poboada de Malawi. Á beira do río Shire, cerca de Zomba, é o centro administrativo do distrito de Blantyre e da rexión meridional, e principal centro comercial e industrial, desde o que se canaliza o comercio e o transporte das terras altas do Shire. A cidade ten unha poboación de 732.518 habitantes (2008).

## Historia
Foi fundada en 1876 por misioneiros escoceses, e bautizada co nome da cidade natal do explorador escocés David Livingstone. Blantyre converteuse en municipio en 1895 e en 1956 uniuse ao de Limbe para formar o municipio de Blantyre-Limbe. En 1966 adquiriu a categoría de cidade.
É sede dun palacio presidencial, o palacio Sankija, e do Tribunal Superior de Apelación, de varias escolas técnicas e da Universidade de Malawi (1964). Na zona cultívase fundamentalmente tabaco, maínzo, trigo, café, e tung do que se extrae aceite.
Mlungu salitsani Malawi

**Mulungu dalitsa Malaŵi** (en galego, "Deus bendiga Malawi") é o himno nacional de Malawi, composto por Michael-Fredrick Paul Sauka, quen tamén escribiu a letra, adoptado en 1964 como resultado dun concurso.

## Véxase tamén 
### Ligazóns externas 
* 'Oh God Bless our Malawi' MIDI
Cuilapa

**Cuilapa** é un municipio e a capital do departamento de Santa Rosa, localizado na República de Guatemala a 69&nbsp;km da capital. Anteriormente chamouse Cuajiniquilapa.

Limita polo norte con Barberena, polo leste con Oratorio e Jutiapa, e polo sur con Pueblo Nuevo Viñas e Chiquimulilla.

Entre os accidentes xeográficos máis relevantes están o Volcán Tecuamburro, a montaña das Minas, así como 30 cerros; con 18 ríos, entre os máis importantes, o río Los Esclavos ou o río San Juan, este último empregado para verter drenaxes polo que está contaminado.

## Notas
Refinaría

Unha **refinaría**, ou **refinería**, é unha fábrica ou instalación industrial de refino dun produto. Pode ser:

***Refinaría de petróleo**.
***Refinaría de gas**.
***Refinaría de azucre**.
***Refinaría de sal**.
***Refinaría de aceite**.
***Refinaría de alcohol**.
El lado oscuro del corazón

***El lado oscuro del corazón*** é unha película arxentina, de produción arxentino-canadense, estreada o 21 de maio de 1992. Os textos de Mario Benedetti, Juan Gelman e Oliverio Girondo, intercalados na historia, fano un filme esencial, interesante, intenso e liberador.

## Sinopse 
Oliverio, un poeta bohemio, percorre Buenos Aires cos seus amigos, acosado pola morte, buscando unha muller capaz de "voar". No transcurso da película, a poesía entremestúrase cos lugares máis espesos do cotián artístico arxentino e uruguaio. Desde o asado, até os maltreitos bares Bos Aires e Montevideo.

A historia desenvólvese nas idas e vidas de Oliverio, a través do seu mundo, no cal, cambiar asados por poesía, ou pedir en verso polas rúas, ver a Mario Benedetti recitando os seus poemas en alemán, ver esculturas de falos e órganos femininos, falar con vacas, parecen ser parte dun día calquera na vida dun poeta.

## Véxase tamén 
### Outros artigos 
* Filmes da Arxentina propostos ó Óscar ó mellor filme internacional
* Filmes propostos ó mellor filme internacional na 65ª edición dos Óscar

### Ligazóns externas 
* Culturialnet - *El lado oscuro del corazón*
* Espantapájaros1 - Oliverio Girondo 
* Poemas de Mario Benedetti e Oliverio Girondo, *El lado oscuro del corazón*, 1992 .
Bandeira de Malawi

A actual **bandeira de Malawi** foi adoptada o 29 de xullo de 2010. Componse de tres franxas horizontais que amosan as cores panafricanas: vermello, negro e verde. Sobre as tres franxas atópase unha figura en branco que simboliza o sol.

A cor negra representa o pobo africano, o rubio representa o sangue dos mártires da liberdade de África, o verde representa a natureza de Malawi e o sol nacente representa o amencer da liberdade e esperanza para África.

## Outras bandeiras 

>
Ficheiro:Flag of the President of Malawi.svg|Bandeira do Presidente de Malawi
Ficheiro:Flag of Nyasaland (1919–1925).svg|Bandeira previa á independencia, colonia de Nyasaland
Ficheiro:Flag of Malawi (2010–2012).svg|Bandeira de 2010 a 2012

## Notas 
## Véxase tamén 
### Ligazóns externas 
* Bandeira de Malawi en Flags of the World
War of the Worlds (filme de 2005)

***War of the Worlds*** é un filme estadounidense dirixido por Steven Spielberg que se estreou no 2005. Baséase no libro *A guerra dos mundos* de H.G. Wells.

## Sinopse 
A historia da invasión da Terra polos marcianos e a terrible batalla que ten que librar a humanidade é o contexto no que ten que sobrevivir unha familia americana. Ray Ferrier (Tom Cruise) é un estibador divorciado e un pai nada modélico. Estando os seus fillos de visita na súa casa, estala unha tremenda e inesperada tormenta eléctrica. Uns momentos despois, Ray é testemuña dun acontecemento extraordinario que cambiará a súa vida e a dos seus para sempre: unha enorme máquina de tres patas emerxe do chan e arrásao todo.

## Personaxes 
* Tom Cruise como Ray Ferrier
* Dakota Fanning como Rachel Ferrier
* Justin Chatwin como Robbie Ferrier
* Miranda Otto como Mary Ann Davis
* Tim Robbins como Harlan Ogilvy
* Rick Gonzalez como Vincent
* Lenny Venito como Manny, o mecánico
* Lisa Ann Walter como Cheryl
* Ann Robinson como Avoa, (que interpretou o papel principal no filme de 1953)
* Gene Barry como Avó, (que interpretou o papel principal no filme de 1953)
* David Alan Basche como Tim
* Roz Abrams como El mesmo
* Camillia Sanes como Produtor de noticias
* Amy Ryan como Veciña de Toddler
* Morgan Freeman como Narrador

## Galardóns e nomeamentos 
* 2005: 3 Nomeamentos ó Oscar: Mellor son, efectos sonoros e efectos visuais.
* 2005: Nomeada ós Premios Razzie: peor actor (Tom Cruise).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
AP-6

A **AP-6** ou **Autoestrada do Noroeste** é unha autoestrada española que discorre desde Villalba (Madrid) ata Adanero (Ávila). A concesionaria é a empresa Iberpistas do grupo Abertis.

En 2007 terminouse de construír o terceiro tunel baixo a Serra de Guadarrama e os novos carrís de circulación. Desta forma conta cun tramo con tres túneles, quedando un reversible en función das necesidades do tráfico.

A autoestrada conta con 66 km de lonxitude. Ten 4 carrís por sentido entre Collado Villalba e Guadarrama, entre os km 42 e 48, e 3 carrís por sentido entre Guadarrama e San Rafael (Segovia), entre os km 48 e 60.

Ademais está iluminada desde Collado Villalba a San Rafael, entre os km 42 e 60. A devandita iluminación continua en sentido Madrid pola A-6 ata o seu inicio en Moncloa.

Está previsto que proximamente se amplie a 3 carrís por sentido entre San Rafael e Villacastín, entre os km 60 e 80.

A Concesionaria da Autoestrada foi **Iberpistas** e a concesión rematou o 30 de xaneiro de 2018, cando se incorporou a Castellana de Autopistas.

## Saídas 

## Notas 
## Véxase tamén 
* Lista de autoestradas e autovías de España
* N-VI
* Autovía A-6
Anátidos

A dos **anátidos**, *Anatidae*,
é unha familia de aves da orde dos anseriformes.

## Taxonomía 
### Descrición 
A familia foi descrita en 1820 polo político e zoólogo irlandés, especializado en ornitoloxía, Nicholas Aylward Vigors.

### Etimoloxía 
O nome científico *Anatidae* está fomado pola unión dos elementos *Anat*- e -*idae*. O primeiro é a raíz do nome do seu xénero tipo, *Anas*, e o segundo e o sufixo do latín científico empregado para formación dos nomes das familias de animais.

### Sinónimos 
Ademais de polo seu nome actualmente válido, a familia coñeceuse tamén polos sinónimos:
**Anatinae* Leach, 1820
**Cereopseinae* Vigors, 1825
 
### Subfamilias 
A familia subdivídese nas seguintes sufamilias:
* *Dendrocygninae*
* *Thalassorninae*
* *Anserinae*
* *Stictonettinae*
* *Plectropterinae*
* *Tadorninae*
* *Anatinae*
* *Merginae*
* *Oxyurinae*

## Características 
Os anátidos son aves usualmente migradoras que adoitan vivir nas proximidades da auga; unha das súas adaptacións ao medio acuático é que son palmípedes.

Entre as moi diversas especies desta familia (aproximadamente unhas 150) encóntranse os patos ou parrulos, os gansos, os cisnes, os cisnes arborícolas, os mergos, os eideres, e outras.

Nas eras modernas a súa área de distribución natural abarca practicamente todo o planeta Terra, a excepción (salvo casos ocasionais) da Antártida.

## Notas 
## Véxase tamén 
### Bibliografía 
* Carboneras, Carles; del Hoyo, Josep; Elliot, Andrew & Sargatal, Jordi (1992): *Family Anatidae (Ducks, Geese and Swans)* en *Handbook of the Birds of the World. Volume 1*. Barcelona: Lynx Edicions. ISBN 84-8733-410-5.
* Leach, W. E. (1820): *Synopsis of the Contents of the British Museum: Eleventh Room*. British Museum. London. 17th edition: 65–70. (Páxina de referencia).

### Outros artigos 
* Anseriformes

### Ligazóns externas 
**Anatidae* no SIIT.  
* Alan P. Peterson. *Anatidae* en Anseriformes 
* *Anatidae*  en Tree of Life. 
* *Anatidae*  en Fauna Europaea. 
* *Anatidae* na Animal Diversity Web. 
* *Anatidae* en NCBI. 
* Anatidae na EOL 
* Anatidae na *Enciclopedia Británica*
Hormona concentradora da melanina

A **hormona concentradora da melanina** (**MCH**) é unha hormona peptídica cíclica de 19 aminoácidos producida polo hipotálamo, que regula o apetito (función orexixénica). Orixinalmente foi illada na hipófise ou pituitaria dos peixes teleósteos , nos cales controla a pigmentación da pel, favorecendo a concentración da melanina, do cal provén o seu nome. Existe tamén noutros animais, incluído o home.

As neuronas que expresan a MCH están localizadas predominantemente no hipotálamo lateral, pero tamén se detecta MCH noutras partes do sistema nervioso central e periférico. Malia a súa distribución restrinxida as neuronas produtoras de MCH envían proxeccións a moitas partes do cerebro .

Está codificada polo xene PMCH do cromosoma 12 humano (locus 12q23.2) en forma dun precursor longo (pro-MCH), que se corta en tres péptidos: neuropéptido-glicina-ácido glutámico (NGE), neuropéptido-ácido glutámico-isoleucina (NEI), e hormona concentradora da melanina (MCH)  A MCH únese a receptores específicos MCHR.

Nos mamíferos a MCH está implicada na regulación do comportamento alimenticio, estado de ánimo e balance enerxético. Os ratos knockout para o xene da MCH son hipofáxicos (comen pouco) e delgados, o que indica a implicación da hormona no control da alimentación . Cando se administra centralmente incrementa o consumo do alimento e a ganancia de peso, e nos ratos transxénicos con sobreexpresión de MCH produce obesidade .

A MCH ten efectos opostos aos da alfa-MSH en canto ao comportamento alimenticio e a resposta ao estrés .

A MCH parece estar implicada no sono paradoxal ou fase REM 

## Notas 
## Véxase tamén 
### Outros artigos
* Receptor da hormona concentradora da melanina (MCHR)
* Hormona estimulante dos melanocitos (antagonista da MCH)

### Ligazóns externas 
* Recompilación de artigos científicos sobre a MCH.
* MeshName - Melanin-concentrating+hormone http://www.nlm.nih.gov/cgi/mesh/2011/MB_cgi?mode=&term=Melanin-concentrating+hormone
* MCH e receptor da MCH.
Estevo I

Existiron varias persoas chamadas **Estevo I**:

***Estevo I**, papa da Igrexa católica entre 254 e 257;
***Estevo I o Santo** (969 - 1038), rei de Hungría (1000–1038);
***Estevo de Blois** (ca. 1096 - 1154), ree de Inglaterra (1135–1154); 
***Estevo I Nemanjić** (m. 1228), rei de Serbia (1217–1227)
***Estevo I Báthory** (1533–1586), príncipe de Transilvania (1571–1576) e rei de Polonia (1576–1586);
Estevo IV

**Estevo IV** pode referirse a:

* **Estevo III**, tamén coñecido como Estevo IV, (720 – 772), papa oriúndo de Sicilia.
* **Estevo IV**, papa desde xuño de 816 até xaneiro de 817.
* **Estevo IV de Hungría** (ca. 1133 – 1165), rei de Hungría e de Croacia.
* **Estevo IV de Serbia**, *o Poderoso*, rei de Serbia (1331-1355).
Estevo III

**Estevo III** pódese referir a:

* **Estevo III, papa** da Igrexa católica no século VIII
* **Estevo III**, *o Grande*, príncipe de Moldova entre 1457 e 1504.
Marga Cameselle

**Margarita Cameselle Álvarez**,nada en Vigo en 1980, é unha regatista galega.

## Traxectoria 
Comezou en clase *snipe*, na que obtivo unha medalla de bronce nun campionato de España. Posteriormente pasouse á categoría match race, na que en maio de 2009 se proclamou en Valencia primeira campioa de España da categoría, ao patronear unha embarcación, a *Tuypan Caixanova*, conformada tamén por Sofía Basterra e Esperanza Barreras. En 2010 tentou revalidar o campionato, pero foi derrotada pola embarcación patroneada por Támara Echegoyen.

Ao ano seguinte, en 2011, cambiou de categoría e pasou á Platu 25, coa que capitaneou o barco de tripulación mixta *Pastor-Porto de Vigo*, do Monterreal Club de Iates de Baiona, na que figuraban Alberto García, Marcos Pérez, Rubén Martínez e Mikel Pasabant.

## Notas
Estevo V

**Estevo V** pode referirse a:

* Estevo V, papa da Igrexa católica (885-891);
* Estevo V de Hungría (1239-1272), rei de Hungría e de Croacia, duque de Estiria;
* Estevo Uroš V, Estevo *Nejaki* (*o débil*), emperador de Serbia (1336-1371)
Estevo

O nome **Estevo** pode referirse a:

*O antropónimo masculino **Estevo** pode referirse a:

;Santos
***Santo Estevo Mártir**, protomártir do cristianismo do século I, patrón de numerosas parroquias galegas;
***Santo Estevo I**, papa da Igrexa Católica de 254 a 257;
***Santo Estevo de Antioquía**, finado en 481;
***Santo Estevo I de Hungría**, rei de Hungría, finado en 1038;
***Santo Estevo III de Moldova**, finado en 1504.

;Papas
***Estevo I**, papa da Igrexa Católica entre 254 e 257, anteriormente citado na lista de santos;
***Estevo II**;
***Estevo III**;
***Estevo IV**;
***Estevo V**;
***Estevo VI**;
***Estevo VII**;
***Estevo VIII**;
***Estevo IX**;
***Estevo IX**.

;Outros
***Estevo de Bizancio**, xeógrafo e lexicógrafo do sséculo VI.

;Títulos
***Estevo I**;
***Estevo III**;
***Estevo IV**;
***Estevo V**.

Como topónimo, pode referirse a:

;En Galiza
***Estevo**, lugar da parroquia de Barbos, no concello de Ortigueira;
***Santestevo**, lugar da parroquia de Castañedo, no concello de Navia de Suarna.

## Véxase tamén
### Outros artigos
***Esteva**, lugar da parroquia de Vilela, no concello de Taboada;
***Esteve**, lugar da parroquia de Recemel, no concello das Somozas;
***Esteves**, lugar da parroquia de Ardaña, no concello de Carballo.
A Besura, O Aparral, As Pontes de García Rodríguez

**A Besura** é un lugar da parroquia do Aparral no concello coruñés das Pontes de García Rodríguez na comarca do Eume. Estaba despoboado no ano 2014 segundo datos do IGE.

## Lugares e parroquias
### Lugares do Aparral
### Parroquias das Pontes de García Rodríguez
FC Sochaux-Montbéliard

O **Football Club Sochaux-Montbéliard** é un club de fútbol francés da cidade de Montbéliard. Fundouse en 1928 e compite na Ligue 2.

## Uniforme 
* **Uniforme titular**: Camiseta amarela, pantalón azul mariño, medias azuis mariñas.
* **Uniforme alternativo**: Camiseta branca, pantalón branco, medias brancas.
* **Terceiro uniforme**: Camiseta negra con franxas verticais amarelas, pantalón negro, medias negras.

## Xogadores 
### Cadro actual 
: *Datos do 1 de setembro de 2011.*

## Estadio 
* **Nome:** Stade Auguste Bonal
* **Cidade:** Montbéliard
* **Capacidade:** 20.025
* **Inauguración:** 1931

## Notas 
## Véxase tamén 
### Ligazóns externas 
* Páxina oficial do club
Stade Auguste Bonal

O **Stade Auguste Bonal** é un recinto deportivo da cidade de Montbéliard, inaugurado o 11 de novembro de 1931, con capacidade para acoller pouco máis de 20.000 seareiros, no que xoga os seus encontros como local o equipo de fútbol FC Sochaux-Montbéliard da Ligue 1.

O estadio pasou por moitas reformas, a última delas no ano 2000.

## Véxase tamén 
### Outros artigos 
* Montbéliard
* FC Sochaux-Montbéliard
* Ligue 1

### Ligazóns externas 
*Información do estadio
Parador de Santo Estevo

miniatura|300px|Mosteiro de Santo Estevo de Ribas de Sil.

O **Parador de Santo Estevo** é un Parador xestionado pola rede estatal de Paradores, que ocupa un antigo mosteiro beneditino en Nogueira de Ramuín, Ourense, na Ribeira Sacra.

O Mosteiro de Santo Estevo de Ribas de Sil, de tres claustros, é, xunto cos de Celanova e Oseira, un dos cenobios máis importantes de Ourense e até de Galicia.

Edificado nunha terra de eremitas, a Ribeira Sacra a súa orixe remóntase ao século VI e está relacionado con Martiño de Dumio, o "Apóstolo dos suevos".

Foi declarado Monumento Histórico Artístico Nacional en 1923.

## Historia 
miniatura|250px|Claustro vello do Mosteiro.

O ano 921 o rei Ordoño II cédeo ao abade Franquila, que o restaura e inicia unha etapa de esplendor. A fama de observancia relixiosa de Santo Estevo traspasou fronteiras e chegou a ser tan grande que nove bispos santos, que tiveron que abandonar as súas sedes a causa da invasión musulmá, elixírono para retirarse nel durante os séculos X e XI. Este feito fixo do mosteiro lugar de peregrinación, ao que acudían os fieis en busca dun milagre, que pedían aos bispos santos alí xacentes, ante o cofre de prata que contiña os seus aneis. Na súa honra construíuse no século XIII o Claustro dos Bispos, o máis antigo do cenobio.

No século XVI iníciase un proceso de transformación que culmina coa construción dos dous claustros renacentistas. O mosteiro pasa a ter un Colexio de Artes no que, até o século XIX, se formaron moitos monxes, entre eles o padre Feixoo.

A desamortización de Mendizábal, en 1835, supuxo o fin da vida monacal de Santo Estevo e acabou co seu esplendor. O mosteiro pasou a mans do Estado un ano despois.

En 1988, a iniciativa de Aurelio Miras Portugal, e de acordo co bispo de Ourense monseñor Carlos Osoro, acometeuse pola Xunta de Galicia a súa rehabilitación integral para uso hostaleiro, con proxecto do arquitecto Alfredo Freixedo Alemparte. En 2004, mediante un convenio, o Estado Español instala nel un Parador de Turismo para a dinamización turística da Ribeira Sacra.

Coa inauguración do Parador de Santo Estevo comezou a posta en marcha do conxunto dos Paradores museo que xestiona a empresa Paradores Nacionais de Turismo, e que foi seguida polo Parador de Santiago e, despois, polos de Granada, Oropesa (Toledo), Cardona (Barcelona), Úbeda (Xaén) e León, até o momento actual.

## Informacións do Parador 
### Servizos xerais 
* Aire acondicionado 
* Bar 
* Calefacción 
* Cambio de moeda 
* Garaxe 
* Restaurante 
* Salóns de conferencias e reunións 
Nota: Non se admiten animais

### Cuartos 
* Caixa forte 
* Cuartos con salón: 1 
* Cuartos duplos con dúas camas : 50 
* Cuartos duplos con cama de matrimonio: 25 
* Cuartos individuais: 1 
* Minibar 
* Teléfono 
* Televisión 
* Prazas totais: 153

### Lecer e relax 
* Spa

## Notas 
## Véxase tamén 
### Outros artigos 
* Mosteiro de Santo Estevo de Ribas de Sil
* Paradores Museo

### Ligazóns externas 
* Sitio do Parador de Santo Estevo  Consultada o 5/2/2012.
Lara Cacabelos

**Lara Cacabelos Afonso**, nada en Pontevedra o 22 de maio de 1989, é unha regatista galega.

## Traxectoria 
Compite na categoría match race nun equipo patroneado pola catalá Silvia Roca e a tinerfeña Eva González. Con ese equipo en 2010 proclamouse subcampioa Iberoamericana de vela, nun campionato disputado en Santander, ao rematar por detrás da tripulación patroneada por Támara Echegoyen. Tamén con Roca e González participou en 2011 tanto no campionato de España, onde se proclamou subcampioa, como no mundial de vela desa categoría olímpica, celebrado en Perth, e onde remataron clasificadas na posición 12ª.

Estudou na Escola Técnica Superior de Náutica da Universidade de Cantabria.

## Notas
Gran Premio de Mónaco de 1966

O **Gran Premio de Mónaco de 1966** foi unha carreira de coches de Fórmula Un celebrada no Circuíto de Mónaco o 22 de maio de 1966. Foi a primeira rolda da tempada de Fórmula Un de , o primeiro dunha nova era para a Fórmula Un, o "regreso da potencia", as regulacións do motor foron cambiadas de 1´5 litros de cilindrada máxima de motor a 3.0 litros. Foi o 24 Gran Premio de Mónaco.

A carreira foi gañada polo piloto británico Jackie Stewart pilotando un BRM P261. Logrou a vitoria con corenta segundos sobre o Ferrari 246 do piloto italiano Lorenzo Bandini. Foi a segunda vitoria de Stewart nun Gran Premio logo de gañar o Gran Premio de Italia do ano anterior. Compañeiro de equipo de Stewart, o británico Graham Hill terminou unha volta atrás na terceira posición no seu BRM P261. O outro único piloto que rematou nos puntos foi o piloto americano Bob Bondurant pilotando un BRM P261 totalmente privado do equipo de Chamaco Collect.

## Informe da carreira 
A primeira carreira do novo motor de 3 litros foi en Mónaco. Poucos equipos estaban listos para o novo regulamento e varios equipos comezaron a carreira aínda cos motores de 1965, ou adaptaron motores máis pesados doutros coches deportivos de carreiras.

Algunhas das carreiras foron filmadas para a película * Grand Prix*. Foi a primeira carreira da escudería McLaren, e do Repco V8 traseiro no novo chasis BT19 de Brabham de 1966. John Surtees, aínda recuperabase dun accidente en Mosport Park liderou durante 14 voltas sobre Jackie Stewart, Jochen Rindt e Denny Hulme ata que o seu diferencial rompeu, entregando o liderado a Stewart. Hulme retirouse, mentres que Graham Hill e Jim Clark disputaron o terceiro lugar ata que a suspensión de Clark deixou de funcionar. Mentres tanto, Lorenzo Bandini, foi rompendo a marca de volta antes de ter que levantar o pé para evitar que os freos dianteiros gastásense. Stewart gañou a Bandini con Graham Hill terceiro e Bob Bondurant cuarto e último cohe que chegou a liña de meta nunha carreira de desgaste extremo. As novas regras significaban que os coches tiñan que completar o 90% da distancia da carreira para ser clasificados e optar aos puntos, o que significou que, aínda que Guy Ligier e Jo Bonnier seguían correndo, consideráronse o suficientemente atrasados como para retiralos.

## Clasificación 
## Os líderes de volta 
John Surtees (voltas 1–14), Jackie Stewart (15–100)

## Clasificación tras a carreira 
;Clasificación do Campionato de pilotos

;Clasificación do Campionato de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
### Ligazóns externas 
A menos que se indique o contrario, todos os resultados da carreira tómanse de
Austur-Skaftafellssýsla

**Austur-Skaftafellssýsla** é un dos vinte e tres condados de Islandia. Está situado no sueste de Islandia e o seu principal núcleo de poboación é Brunnhólskirkja, que ten 156 habitantes, catro máis ca Bjarnanes.

## Xeografía 
Austur-Skaftafellssýsla esá situado no sueste do país, na rexión de Austurland. Este condado limita ao oeste co condado de Vestur-Skaftafellssýsla, ao norte co condado de Norður-Múlasýsla e ao nordeste co de Suður-Múlasýsla. O territorio do condado abrangue unha superficie total de 3.041 km².

## Demografía 
Nos 3.041 km² que ocupa o condado residen un total de 2.089 habitantes, polo que a súa densidade de poboación é de 0,33 hab./km².

### Municipios 
Austur-Skaftafellssýsla ten un só municipio:
* Hornafjörður

### Localidades 
Austur-Skaftafellssýsla comprende as seguintes localidades: